open-index/open-wikipedia-markdown huggingface dataset:
Eikesdalen

**Eikesdalen** on Nessetin kunnassa, Møren ja Romsdalin läänissä, Norjassa sijaitseva laakso.

## Maantiede
Eikesdalen on pitkähkö laakso, joka nousee jyrkästi rotkomaisessa kaakkoispään perukassa Aurstaupetissa. Sieltä se jatkuu ylänköalueella, missä vastaan tulee suuri Aursjøen-ylänköjärvi. Laakson pohjoispäätä hallitsee pitkä Eikesdalsvatnet-järvi. Suuri osa laakson ympärillä olevista vuorenhuipuista yltää noin 1&nbsp;300–1&nbsp;800 metrin korkeuteen merenpinnan tasosta.

### Jäätiköt
Laakson ympärillä tai lähettyvillä sijaitsee lähinnä pieniä eristyksiin jääneitä jäätikkölänttejä, jotka sijaitsevat joidenkin korkeiden vuortenhuippujen luona.

### Laakson vesi
Laakson perukalla olevalta Aursjøen-ylänköjärveltä lähtien laakson pohjaa pitkin virtaa Aura-joki, joka on laakson pääuoma. Matkallaan kohti Romsdalsfjordeniin kuuluvaa Langfjorden-vuonoa vesi kulkee Litlevatnetin ja suuren Eikesdalsvatnet-järven kautta. Eikesdalsvatnetin ja vuonon perukan välillä jokiuoman nimi on Eira.

Euroopan kymmenen korkeimman vesiputouksen joukkoon kuuluva Mardalsfossen sijaitsee myös laakson varrella. Se on osa Eikesdalsvatnet-järveen virtaavaa Mardøla-jokea sijaiten noin 2 kilometriä Eikesdalen-kylältä luoteeseen. Vesiputous koostuu kahdesta jyrkästä pudotuksesta, joiden kokonaiskorkeudeksi ilmoitetaan eri lähteissä 657–705 metriä. Vesiputous on esitettynä Nessetin kunnan vaakunassa.

## Liikenne
Laakson pohjalla kulkee Fv191-tie, joka tunnetaan myös nimellä Eikesdalsvegen. Laakson pohjoispäässä tie päättyy Eresfjordissa, lähellä vuonon perukkaa. Se kuitenkin risteää Fv660-tien kanssa, joka jatkuu sekä itään että länteen päin Langfjordenille ja Sunndalsfjordenille. Laakson kaakkoispäässä Fv191-tie jatkuu kiertäen idästä ja kääntyen sitten kohti pohjoista, missä se laskeutuu Sunndalsfjordenin perukassa sijaitsevaan Sunndalsøraan. Siellä tieltä on mahdollisuus jatkaa niin itään, länteen kuin pohjoiseen. 

## Lähteet

## Aiheesta muualla
Ambrosio Film

**Ambrosio Film** oli Torinossa vuosina 1906–1924 toiminut italialainen elokuvien tuotantoyhtiö.

Arturo Ambrosion ja Alfredo Gandolfin perustama yhtiö toimi aluksi nimellä *Società Ambrosio & C.* ja vuodesta 1907 osakeyhtiönä *Società Anonima Ambrosio*. Vuodesta 1908 lähtien se valmisti lyhytelokuvia ja vuodesta 1911 kokoillan elokuvia. Niistä tunnetuimpia ovat Luigi Maggin ohjaamat historialliset elokuvat *[[Pompeijin viimeiset päivät (vuoden 1908 elokuva)|Pompeijin viimeiset päivät]]* (1908), *[[Keisari Nero (elokuva)|Keisari Nero]]* (1909) ja *Il granatiere Roland* (1911) sekä Eleuterio Rodolfin uusi *[[Pompeijin viimeiset päivät ja häviö|Pompeijin viimeiset päivät]]* vuodelta 1913. Vuonna 1911 yhtiö sai Torinon maailmannäyttelyssä palkinnon historiallisesta draamasta *Nozze d’oro* ja dokumenttielokuvasta *[[Perhosten synty]]*. Ambrosio tuotti myös komedioita, uutis-, matkailu- ja opetuselokuvia sekä osallistui elokuvatuotannon käynnistämiseen Venäjällä. Yhtiön suurimpia menestyksiä oli jänittävä melodraama *[[Leijonat laivassa]]* (1912) ja se muistetaan myös Eleonora Dusen ainoasta elokuvasta *[[Cenere]]* (1916).

Ensimmäisen maailmansodan puhjettua Ambrosio joutui luovuttamaan studionsa sotateollisuuden käyttöön, ja vuonna 1917 se teki vain yhdeksän elokuvaa. Sodan jälkeen yhtiö yritti palauttaa asemansa kalliilla suurtuotannoilla kuten *La Nave* (1921) ja *Teodora* (1922), mutta ne osoittautuivat taloudellisesti kannattamattomiksi. Arturo Ambrosio jätti yrityksen vuonna 1923 ja vuotta myöhemmin se lakkautettiin. Sitä ennen yhtiö oli ehtinyt tuottaa 1&nbsp;400 elokuvaa, joista noin kymmenesosa on säilynyt.

## Elokuvia
* *[[Pompeijin viimeiset päivät (vuoden 1908 elokuva)|Pompeijin viimeiset päivät]]*, 1908
* *[[Keisari Nero (elokuva)|Keisari Nero]]*, 1909
* *[[Il diavolo zoppo]]*, 1910
* *[[Aeneas ja Dido]]*, 1910
* *[[Perhosten synty]]*, 1911 
* *[[Robinettin automobiili]]*, 1911
* *[[La ribalta]]*, 1912
* *[[Una partita a scacchi]]*, 1912
* *[[Leijonat laivassa]]*, 1912 
* *[[Il biglietto da mille]]*, 1912
* *[[Saatana (vuoden 1912 elokuva)|Saatana]]*, 1912
* *[[Pompeijin viimeiset päivät ja häviö]]*, 1913
* *[[Le avventure straordinarissime di Saturnino Farandola]]*, 1913
* *[[Amor pedestre]]*, 1914
* *[[Cenere]]*, 1916
* *[[Fauni (elokuva)|Fauni]]*, 1917

## Lähteet
Jäämyrsky

**Jäämyrsky** (*The Ice Storm*) on yhdysvaltalainen draamaelokuva vuodelta 1997. Sen on ohjannut Ang Lee ja käsikirjoittanut James Schamus vuonna 1994 ilmestyneen Rick Moodyn samannimisen romaanin pohjalta. Ironiaa ja satiiria sisältävä draama kuvaa 1970-luvun alun ylemmän keskiluokan esikaupunkielämää ja yhteiskunnallisten muutosten aiheuttamia perheongelmia perheiden vanhempien ja teini-ikäisten lasten kautta. Sekä vanhemmat että lapset tekevät varovaisia kokeiluja seksin ja huumeiden alueella. Tarinan tapahtumapaikka on Connecticutin osavaltiossa sijaitseva New Yorkin esikaupunki New Canaan.

## Juoni
Elokuvan tapahtuma-aika on vuoden 1973 kiitospäivän viikonloppu. Ben Hood (Kevin Kline) ja vaimonsa Elane (Joan Allen) viettävät hippinuoruutensa jälkeistä porvarillista elämää New Canaanin vauraassa pikkukaupungissa. Ben tapailee naapurin rouvaa Janey Carveria (Sigourney Weaver). 14-vuotias tytär Wendy Hood (Christina Ricci) on herännyt seksuaalisiin kokeiluihin itseään nuorempien Carverin poikien (Elijah Wood, Adam Hann-Byrd) kanssa, isoveli Paul Hood (Tobey Maguire) on eliittikoulussaan ihastunut miljonääriperheen tyttöön, jota lähtee tapaamaan New Yorkiin.  Hoodin ja Carverin perheen vanhemmat lähtevät muodikkaaseen parinvaihtoon tähtääville kutsuille, ja lapset jäävät omiin oloihinsa. Alueelle saapuu jäämyrsky, joka on pahempi kuin vuosiin ja jättää jälkensä jokaiseen.

## Näyttelijät

## Vastaanotto
*Jäämyrsky* ei saanut Oscar-ehdokkuuksia, mutta ohjaaja Lee oli ehdolla Kultaisen palmun saajaksi Cannesin elokuvajuhlilla, jossa James Schamus palkittiin elokuvan käsikirjoituksesta. Sigourney Weaver sai roolistaan Bafta-palkinnon.

## Lähteet
Tauno Mäki

**Tauno Mäki** -nimisiä henkilöitä ovat olleet:

* Tauno T. Mäki (1926–2014), tekniikan tutkija ja professori
* Tauno V. Mäki (1912–1983), ampuja, metsästysasiantuntija ja eräkirjailija.
Eino Mäkilä

**Eino Juhani Mäkilä** (29. marraskuuta 1929 Turku – 13. joulukuuta 2013 Helsinki) oli suomalainen hammaslääkäri ja professori. Hän oli Helsingin yliopiston hammas- ja leukaproteesiopin professori 1979–1993. Hän tutki gerodontologiaa.

## Lähteet
Tauno T. Mäki

**Tauno Toivo Mäki** (11. huhtikuuta 1926 – 21. joulukuuta 2014) oli suomalainen tekniikan tutkija ja professori. Hän oli 1980–1992 Tampereen yliopiston yrityksen hallinnon professori. Hän tutki työnjohtosysteemiä.

## Julkaisuja
* *Taloudellisen yrityksen koulutustoiminta* WSOY, 1964
* *Työnjohtosysteemi tekstiilitehtaan organisaatiossa* (omakustanne) 1972  (väitöskirja) 
* *Työnjohto ja teollinen organisaatio* WSOY, 1974 
* *Kemiyhtiön yrityskuva* Tauno T. Mäki, Aarno Palm, Uuno Varjo. Pohjois-Suomen maantieteilijäin seura, 1975  (Nordia tiedonantoja, 0356-0686; 1975, 6)

## Lähteet
Not as We

**Not as We** on kanadalaisen laulaja-lauluntekijä Alanis Morissetten kappale hänen seitsemänneltä studioalbumilta *[[Flavors of Entanglement]]*. Kappale julkaistiin Pohjois-Amerikassa albumin toisena singlenä, kun taas Euroopassa "In Praise of the Vulnerable Man" julkaistiin albumin toisena singlenä. Kappale julkaistiin radioon 13. lokakuuta 2008.

25. marraskuuta 2008 *Not as We (Remixes) [[EP-levy|EP]]* julkaistiin Kanadassa. EP sisältää kappaleen radio editin ja kuusi muuta remixiä.

Kappaleen musiikkivideon ohjasi James Whitaker. Se kuvattiin Los Angelesissa 10. syyskuuta 2008.

## Listasijoitukset

## Lähteet
Yhdysvaltain edustajainhuoneen vaalit 1994

**Yhdysvaltain edustajainhuoneen vaalit 1994** pidettiin 8. marraskuuta 1994 keskellä presidentti Bill Clintonin ensimmäistä virkakautta. Republikaanit voittivat demokraateilta 54 paikkaa, jolloin republikaanipuolue sai paikkaenemmistön Yhdysvaltain edustajainhuoneessa ensimmäisen kerran sitten vuoden 1952 ja äänienemmistön ensimmäisen kerran sitten vuoden 1946. Kyseessä oli myös suurin republikaanipuolueen saama paikkalisäys sitten vuoden 1946.

Republikaanit pysyivät edustajainhuoneen enemmistöpuolueena seuraavat kaksitoista vuotta vuoden 2006 vaaleihin saakka.

## Tulokset

## Lähteet
Barbie: Life in the Dreamhouse

**Barbie: Life in the Dreamhouse** (suom. Barbie Elämää Unelmatalossa) on Mattelin sekä Arc Productionsin tuottama animaatiosarja. Sarjassa Barbie seikkailee fiktiivisessä versiossa Kalifornian Malibusta nukkeystäviensä kanssa. Muita sarjan hahmoja ovat esimerkiksi Ken, Raquelle, Ryan, Nikki, Teresa, Midge ja Summer.
Barbiella on myös kolme sisarta. Stacy, Chelsea ja Skipper.

Vuosina 2012-2015 tehtyä sarjaa julkaistiin YouTubessa. Jaksot ovat noin kolmen minuutin pituisia, paitsi erityisjaksot (11 minuuttia ja 23 minuuttia). Sarjaa julkaistiin myös Netflixissä, missä jaksoista on tehty 23 minuutin pituisia kokonaisuuksia.

## Jaksot

## Äänirooleissa

## Aiheesta muualla
* Life in the Dreamhouse Barbie.com-sivustolla. 
*
Sven-Erik Hjelt

**Sven-Erik Oskar Hjelt** (s. 18. syyskuuta 1939 Helsinki) on suomalainen geofyysikko ja emeritusprofessori. Hän valmistui tekniikan tohtoriksi Teknillisestä korkeakoulusta vuonna 1970 ja on ollut Oulun yliopiston geofysiikan professori.

Hjelt valittiin Suomalaisen Tiedeakatemian jäseneksi vuonna 1986 ja Suomen Tiedeseuran jäseneksi vuonna 1993.

## Julkaisut
* Kakkuri, Juhani – Hjelt, Sven-Erik: *Ympäristö ja geofysiikka.* Ursa 2000. 

## Lähteet
Koripallon miesten SM-sarjakausi 1995–1996

**Kausi 1995–1996** oli 56. kausi, jolloin pelattiin koripallon miesten Suomen mestaruudesta. SM-sarjan mestaruuden voitti Torpan Pojat. Lahden NMKY voitti hopeaa ja Tapiolan Honka pronssia. Runkosarja pelattiin kahdessa lohkossa, itälohkon voitti Lahden NMKY ja länsilohkon Torpan Pojat.

## Runkosarja
#### Itälohko

#### Länsilohko

## Pudotuspelit
### Ottelukaavio

## Palkitut
### Suomen mestarit 1996 – Torpan Pojat
* James Gatewood, Kurk Lee, Kari-Pekka Klinga, Riku Marttinen, Kari Hautala, Manne Pyykkö, Olli-Pekka Laitila, Markku Rosokivi, Olli-Pekka Ansamaa, Greg Joyner, Antti Isomäki ja Markus Sjöman. Päävalmentaja Aaron McCarthy. Lisäksi joukkueessa esiintyi Mikko Vilke (viisi runkosarjaottelua).

### Suomen Koripalloliiton kauden parhaat

## Lähteet
* 

### Viitteet
Lento unelmiin

**Lento unelmiin** (*Radio Flyer*) on yhdysvaltalainen perhe-elokuva vuodelta 1992. Yksinhuoltajaäidin pojista väkivaltaisen isäpuolen vallan alla kertovan elokuvan on käsikirjoittanut David M. Evans ja ohjannut Richard Donner. Poikia näyttelevät Elijah Wood ja Joseph Mazzello ja aikuisrooleja muiden muassa Lorraine Bracco, John Heard ja Adam Baldwin. Kehyskertomuksessa tarinan kertojaa, toista pojista aikuisena, esittää Tom Hanks. Fantasiaa ja todellisuutta yhdistävässä tarinassa pojat rakentavat lelukärrystään lentokoneen paetakseen.

## Tuotanto
Elokuvan käsikirjoituksen laati siihen asti tuntematon David M. Evans, joka sai työstään yli miljoonan dollarin korvauksen elokuvastudioiden kilpaillessa siitä. Evansin piti alun perin myös ohjata elokuva, mutta tilalle otettiin kokeneempi Donner. Evans sai ohjaajauransa alkuun seuraavalla käsikirjoituksellaan *[[Takapihan tykki]]*, josta hän myös sai noin miljoona dollaria ja tätäkin elokuvaa paremmat arvostelut.

## Vastaanotto
Elijah Wood palkittiin roolityöstään Young Artist -palkinnolla. Myös  Mazzello oli ehdokkaana palkintoon omassa ikäsarjassaan.

Olavi Similä kirjoitti *[[Video-opas|Video-oppaassa]]* vuodelta 1994 elokuvan löytävän poikkeuksellisen hyvin lasten maailman ja sielunelämän, makeiluun sortumatta. Hän antoi elokuvalle neljä tähteä asteikolla 1–5, mikä vastaa sanallista arviota ”erinomainen”.

## Lähteet
Gastón Silva

**Gastón Alexis Silva Perdomo** (5. maaliskuuta 1994, Salto, Uruguay) on uruguaylainen jalkapalloilija. Hän edustaa torinolaista Torino FC:tä. Aikaisemmin urallaan hän on edustanut Defensor Sporting Clubia. 

Silva aloitti uransa montevideolaisessa Defensor Sportingissa. Ensimmäisen ammattilaisottelunsa Silva pelasi vuonna 2011. Yhteensä Silva pelasi 25 ottelua Sportingissa, joista suurimman osan kaudella 2013-14. Heinäkuussa 2014 torinolainen Torino FC osti Silvan 1,61 miljoonan punnan siirtosummalla. Ensimmäisellä kaudella Torinossa Silva pelasi viisi ottelua.

Silva on pelannut useissa eri ikäluokissa Uruguayn maajoukkueessa. Ensimmäisen ottelunsa aikuisten maajoukkueessa Silva pelasi 13. lokakuuta 2014 Omania vastaan vierasottelussa. Silva oli mukana vuoden 2015 Copa Américassa, mutta ei pelannut otteluakaan.

## Lähteet
Drakma (apteekkimitta)

**Drakma** eli kvintiini on massan vanha apteekkiyksikkö. Drakma on 3 skruuperia eli krupulaa ja SI-yksiköinä 3,710&nbsp;91&nbsp;g. Apteekkiyksiköinä 1 unssi on 8 drakmaa.

## Lähteet
Giro d’Italia Women

**Giro d’Italia Women** (”naisten Italian ympäriajo”) on merkittävin maantiepyöräilyn naisten etappikilpailu. Se tunnettiin vuoteen 2012 saakka nimellä **Giro Donne**, vuosina 2013–2020 nimellä **Giro Rosa**, vuosina 2021–2023 jälleen Giro Donne ja vuodesta 2024 Giro d'Italian Women. Kilpailu kuuluu UCI Women's World Touriin, tosin vuoden 2021 kilpailu pudotettiin 2. Pro Series -tasolle johtuen muun muassa suorien tv-lähetysten puuttumisesta. Kilpailu käydään Italiassa heinäkuun alkupuolella ja se on kestänyt tavallisesti kymmenen päivää. Vuoden 2024 kilpailussa etappien määrä putosi edellisvuoden yhdeksästä kahdeksaan.

## Kokonaiskilpailun kolme parasta
Lähteet: Mémoire du cyclisme, Pro Cycling Stats

## Lähteet
Varastetut helmet

**Varastetut helmet** on Jari Sillanpään vuonna 1998 julkaistu neljäs studioalbumi. Albumi nousi ensimmäisellä listaviikollaan marraskuussa 1998 Suomen virallisen albumilistan kahdeksanneksi (46/1998) ja seuraavalla viikolla se saavutti parhaan sijoituksensa, neljännen sijan. Yhteensä *Varastetut helmet* oli albumilistalla kahdentoista viikon ajan. Albumia on myyty yli 53&nbsp;300 kappaletta, joka tuolloin oikeutti platinalevyyn.

Albumilla Sillanpäätä säestää Vantaan viihdeorkesteri kapellimestarinaan Markku Johansson.

Singleinä albumilta julkaistiin kappaleet ”Keinu kanssani” sekä ”Romanesca”, mutta kumpikaan ei sijoittunut listoille.

## Kappaleet

## Lähteet
UCB Pharma

**UCB Pharma** eli *Union Chimique Belge Pharma* on belgialainen lääkkeiden valmistaja. UCB S.A. sijaitsee Brysselissä. Lääketehdas on perustettu vuonna 1928. Se on tuottanut sedatiivisia hypnootteja, kuten lääkeainenimillä *Isonox*, *Vesparax* ja *Vesparaxette* olleita lääkevalmisteita. Lisäksi tehdas on innovoinut useita antihistamiini-aineita, kuten buklitsiinin (*Longifen*), hydroksitsiinin (*Atarax*) ja sen johdanteita: setiritsiinin (*Zyrtec*) ja levosetiritsiinin (*Zyxal*). Myös neuroleptisen lääkeaineen ja antihistamiinin yhdistelmävalmiste *Esucos* (diksyratsiini) on UCB Pharman käsialaa.

## Lähteet
*Lääkevalmisteet 1976, Pharmaca Fennica PF76: s. 1034-1041.

### Viitteet

## Aiheesta muualla

* UCB Pharma
Luettelo Kehäradan taideteoksista

**Luettelo Kehäradan taideteoksista** sisältää radan asemilla ja sen läheisyydessä olevat taideteokset.

Kehäradan asemakaavaa tehtäessä Vantaan kaupunki edellytti, että radan vartta elävöitetään taiteen keinoin. Kehäradalle tehtiin ensimmäisenä Suomessa tätä tarkoitusta varten ympäristötaiteen kaava. Kaavan ensisijaisiksi taidepaikoiksi valittiin asemat.

Valtion taideteostoimikunta julisti kesäkuussa 2010 kutsukilpailun taideteoksen hankkimiseksi Lentoaseman asemahalliin. Kilpailun voitti taiteilija Aarne Jämsän ehdotus *[[Helman heilahdus]]*.

Yksittäisten teosten lisäksi Kehäradan varrella on erilaisia visuaalisia ja taiteellisia ratkaisuja. Kivistön ja Lapinkylän välillä Kehärata kulkee betonikaukalossa. Kaukalon seinämää koristaa musta-valkoinen graafinen taide, jolla ei ole erityistä tekijää. Kivistön asemalla on myös seinien betoniruudukko ja muotoillut valaisimet.  

## Lähteet
New Canaan

**New Canaan** [nuː ˈkeɪnən] on New Yorkin esikaupunkialueeseen kuuluva vauras kunta Connecticutin osavaltion Fairfieldin piirikunnassa, noin 13 kilometriä koilliseen Stamfordin kaupungista. New Canaanissa asuu noin 20&nbsp;000 asukasta, ja vuonna 2008 sen asukkailla oli CNN Moneyn tilaston mukaan korkeimmat mediaanitulot kaikista Yhdysvaltojen kunnista.

New Canaanissa on kaksi Metro-North-rautatielinjan asemaa, *New Canaan* ja *Talmadge Hill*. Junamatka New Yorkin Grand Central Terminaliin kestää noin tunnin. Autolla kuntaan pääsee Merritt Parkwaytä pitkin.

New Canaanin naapurikaupunkeja ovat pohjoisessa New Yorkin osavaltioon kuuluvat Lewisboro ja Pound Ridge, idässä Wilton, kaakossa Norwalk, etelässä Darien sekä lounaassa ja lännessä Stamford.

New Canaanin kunnanosia ovat keskusta, Talmadge Hill, Ponus, Smith Ridge Road, Pinneys Corners ja osa Silverminesta.

## Historiaa
1860-luvulla rakennettu rautatie muutti New Canaanin maatalousvaltaisesta alueesta vauraiden newyorkilaisten suosimaksi kesähuvila-alueeksi. Vähitellen he rakensivat sinne ympäri vuoden asuttavia taloja ja alkoivat kulkea junalla töissä Manhattanilla.

Toisen maailmansodan lopusta 1960-luvulle asti New Canaan oli arkkitehtuurin modernismin tärkeä keskus, jonne rakennettiin noin 80 modernia pientaloa suunnittelijoinaan muun muassa Philip Johnson, Marcel Breuer, Landis Gores, John M. Johansen ja Eliot Noyes – viisi arkkitehtia jotka tunnettiin yhteisnimellä ”The Harvard Five”. Tunnetuimmaksi niistä on muodostunut Johnsonin *Glass House*.

Vuonna 2015 New Canaaniin valmistui japanilaisten SANAA-arkkitehtien Kazuyo Sejima ja Ryūe Nishizawa suunnittelema ympäristö- ja kulttuurikeskus Grace Farms, maastossa mutkitteleva sarja lasipaviljonkeja.

New Canaanin taloja ja katunäkymiä käytettiin elokuvan *[[Jäämyrsky]]* (1997) kuvauspaikkoina. Muita New Canaanissa kuvattuja elokuvia ovat *[[Hellyyteni kohde]]* (1998), *[[Stepfordin naiset (vuoden 2004 elokuva)|Stepfordin naiset]]* (2004) ja *[[Revolutionary Road]]* (2008).

## Tunnettuja nykyisiä ja entisiä asukkaita
* Glenn Beck, tv- ja radiojuontaja
* L. Paul Bremer, Irakin jälleenrakennus&shy;apu&shy;viraston johtaja
* Ann Coulter, kirjailija
* A. J. Cronin, kirjailija
* Ann Curry, tv-juontaja
* Katherine Heigl, näyttelijä
* David Letterman, talk show -juontaja
* Christopher Lloyd, näyttelijä
* Christopher Meloni, näyttelijä
* Max Pacioretty, jääkiekkoilija
* Paul Simon, laulaja-lauluntekijä
* Stuart Symington, senaattori
* Bill Toomey, kymmenottelija
* Brian Williams, entinen uutisankkuri.

## Lähteet

## Aiheesta muualla
Koripallon miesten SM-sarjakausi 1997–1998

**Kausi 1997–1998** oli 58. kausi, jolloin pelattiin koripallon miesten Suomen mestaruudesta. SM-sarjan mestaruuden voitti Torpan Pojat. Kouvot voitti hopeaa ja Tapiolan Honka pronssia. Runkosarjan voitti Torpan Pojat.

SM-sarjaan täksi kaudeksi nousseen Pussihukkien maajoukkueessakin pelannut takamies Miska Alanko kuoli autokolarissa alkukaudesta.

## Runkosarja

## Pudotuspelit
### Ottelukaavio

## Palkitut
### Suomen mestarit 1998 – Torpan Pojat
* James Gatewood, Pekka Markkanen, Kurk Lee, Kari-Pekka Klinga, Kari Hautala, Sakari Pehkonen, Markus Yläinen, Markku Rosokivi, Greg Joyner, Mika Luukkanen, Markus Sjöman ja Curt Smith. Päävalmentaja Aaron McCarthy. Lisäksi joukkueessa esiintyi Antti Tolvanen (yksi runkosarjaottelu).

### Suomen Koripalloliiton kauden parhaat

## Lähteet
* 

### Viitteet
Tame Impala

**Tame Impala** on vuonna 2007 perustettu australialainen rock-yhtye. Yhtye alkoi säveltäjä-sanoittaja Kevin Parkerin sooloprojektina. Tame Impala julkaisi debyyttialbuminsa *[[Innerspeaker]]* vuonna 2010 levy-yhtiön Modular Recordings kautta. Debyyttialbumin ja sitä seuranneen studioalbumin *[[Lonerism]]* (2012) on sanottu inspiroineen australialaista psykedeelisen rockin renessanssia. *Lonerism* toi yhtyeelle Grammy-palkintoehdokkuuden vuonna 2014. Tame Impalan kolmas studioalbumi *[[Currents]]* ilmestyi 27. heinäkuuta 2015.

## Diskografia

*
*
*
*
**Deadbeat* (2025)

## Lähteet
Guardian (kappale)

**Guardian** on kanadalaisen laulaja-lauluntekijä Alanis Morissetten kappale hänen kahdeksannelta studioalbumilta, *[[Havoc and Bright Lights]]*. Kappale julkaistiin albumilta ensimmäisenä singlenä. Kappaleen ovat tehneet Alanis Morissette ja Guy Sigsworth ja sen ovat tuottaneet Sigsworth ja Joe Chiccarelli. Se on rock-kappale, jossa Morissette lupaa pitää huolta jostakin erityisestä.

Kappale sai positiivisia arvosteluja musiikkikriitikoilta, joista suurin osa ylistivät Morissetten paluuta ja kiittivät kappaleen tuoreutta ja kirkkautta. Kappaleen musiikkivideo julkaistiin 27. heinäkuuta 2012 ja siinä Morissette laulaa katolla Berliinissä, varustettuna enkelin siivillä ja lopulta kirkastaa lapset ja vanhemmat, joita on tarkkailut.

Kappale sai kohtalaista menestystä joissakin maissa päästen parhaimmillaan top 20:een Itävallan ja Sveitsin listoilla, samalla päästen sijalle 41 Canadian Hot 100 -listalla ja päästen myös Billboardin Adult Pop Songs -listalle. Morissette on promotoinut kappaletta live-esiintymisillä, muun muassa ohjelmissa Dancing with the Stars, The Ellen DeGeneres Show ja The View.

## Tausta ja levytys

*[[Flavors of Entanglement]]* -albumin promootion viimeistelyn ja Maverick Recordsilta lähtemisen jälkeen Morissette meni naimisiin ja synnytti pojan vuonna 2010. Hän ei antanut tiedotusta uuden albumin tekemisestä. Hänet oltiin kuitenkin nähty lähtevän Sunset Sound Recordersista, Los Angelesissa. Lopulta marraskuussa 2011 Morissette ilmaantui American Music Awardsissa, jossa hän kertoi tehneensä 31 kappaletta ja julkaisisi albumin seuraavana kesänä.

Toukokuussa Morissette ilmoitti Facebookin kautta tekevänsä muutamia isoja tiedotuksia seuraavan muutaman päivän aikana. Seuraavana päivänä ''Billboard''-lehti reportoi, että Morissette julkaisisi seuraavan studioalbumin, *[[Havoc and Bright Lights]]*, 28. elokuuta 2012. *Billboard* paljasti myös albumin johtosinglen nimen.

Morissette julkaisi virallisen sanoitusvideon yksinomaan MetroLyricsin kautta 10. toukokuuta 2012.

## Koostumus

Kappaleen ovat tehneet Alanis Morissette ja Guy Sigsworth ja sen ovat tuottaneet Sigsworth ja Joe Chiccarelli. Kappale kestää 4 minuuttia ja 18 sekuntia (radioversio on melkein puolitoista minuuttia lyhyempi). Se on rock-kappale normaalilla kappalerakenteella, jossa on raskas kitara/kosketinsoitin intro. Kappaleessa on aurinkoinen melodia korostettuna pianolla ja sähkökitaralla. Radioversio on huomattavasti erilainen, muun muassa lyhyemmällä introlla.

## Listasijoitukset
### Parhaat sijoitukset

### Vuoden lopun listat

## Lähteet
Yichang

**Yichang** (, pinyin: Yíchāng Shì) on prefektuuritason kaupunki Hubein maakunnan lounaisosassa Kiinassa. Kaupunki sijaitsee noin 290 kilometriä maakunnan pääkaupunki Wuhanista länteen. Kaupunki sijaitsee Kolmen rotkon patoalueen yhden rotkon eli Xilingin rotkon itäpäässä. Yichangin väkiluku on 4,060 miljoonaa (2010) ja pinta-ala 21&nbsp;081 neliökilometriä. 

Kaupungin naapureina ovat lännessä Enshin tujioiden ja miaojen autonominen prefektuuri ja Shennongjian metsäalue. Pohjoisessa kaupunki rajautuu Xiangyangin, idässä Jingmenin, sekä etelässä Jingzhoun ja Changden prefektuuritason kaupunkeihin.

## Hallinnollinen jako
Piirikuntatasolla kaupunki jakautuu 13 osaan seuraavasti (2010):

;Kaupunkipiirit (5) 
* Dianjun (点军区), 103&nbsp;696 as.
* Wujiagang (伍家岗区), 214&nbsp;194 as.
* Xiaoting (猇亭区), 61&nbsp;230 as.
* Xiling (西陵区), 512&nbsp;074 as.
* Yiling (夷陵区), 520&nbsp;186 as.
;Piirikuntatason kaupungit (3)
* Dangyang (当阳市), 468&nbsp;293 as.
* Yidu (宜都市), 384&nbsp;598 as.
* Zhijiang (枝江市), 495&nbsp;995 as. 
 
;Autonomiset piirikunnat (2)
* Wufengin tujioiden autonominen piirikunta (五峰土家族自治县), 188&nbsp;923 as.
* Changyangin tujioiden autonominen piirikunta (长阳土家族自治县), 388&nbsp;228 as.
;Piirikunnat (3)
* Xingshan (兴山县), 170&nbsp;630 as.
* Yuan’an (远安县), 184&nbsp;532 as.
* Zigui (秭归县), 367&nbsp;107 as.

Yichang on jo muinoin perustettu kaupunki, jonka historiaa on voitu jäljittää 4&nbsp;000 vuoden ajalta. Jo Zhou-dynastian Kevättä ja syksyä -aikakaudella (770–476 eaa.) kaupungin sijaintia pidettiin strategisesti merkittävänä.

Kaupunki tunnetaan erityisesti Kolmen rotkon padosta ja vesivaroistaan. Sillä on myös runsasti metsää. Paikkakunta on Hubein maakunnan tee- ja appelsiinituotannon keskus. 

Yichang on nykyään liikenneyhteyksiltään monipuolisesti tavoitettavissa oleva paikkakunta. Sinne pääsee vesitse Jangtsejokea ja sen patokanavia pitkin. Kaupunki on risteysasemapaikkakunta Kiinan rautateiden Wuhanista länteen reittiä Yichang–Enshi–Lishuan–Chongqing–Suining–Chengdu kulkevan suurnopeusjunaradan varrella. Yichangin kautta kulkee valtateitä ja siellä on Yichang Sanxian lentoasema (Kolmen rotkon padon lentoasema).

## Kuvia

Yichang.jpg|Kaupunkikuvaa.
Yichang-train-station-facade-4775.jpg|Yichangin rautatieasema.
Yichang-looking-down-from-the-station-4776.jpg|Rautatieaseman edustaa.
停靠在宜昌东站的CRH动车组.jpg|Suurnopeusjuna Yichangin itäisellä rautatieasemalla.
Yichang Yangtze Highway Bridge.JPG|Yichangin silta Jangtsen yli.
Yiwan Railway Yangtze River Bridge-1.jpg|Yiwanin rautatiesilta Jangtsen yli.
Sanxia airport.jpg|Yichang Sanxian lentoasemaa.
Three Gorges Dam.jpg|Kolmen rotkon pato Yichangin Yilingin piirin ja Ziguin piirikunnan välissä.
The locks at the three gorges dam - panoramio.jpg|Kolmen rotkon padon ohittavan laivaväylän sulkuja.
GezhoudaDam-03.JPG|Gezhouban pato Yichangin kaupungin Xilingin ja Yilingin piirien länsipuolella (Kolmen rotkon padosta alavirtaan).
GezhoudaDam-01.JPG|Jokilaivaliikennettä Gezhouban padolla.


## Lähteet

## Aiheesta muualla

*Yichang City Information (erityisesti talouspainotus)  (chinaknowledge.com)
*China Postal Code: Hubei Province (prefektuuri ja piirikuntataso)  (youbianku.com)
Jarek

**Jarek** on slaavilainen etunimi

* Jarek Broussard, yhdysvaltalainen amerikkalaisen jalkapallon pelaaja
* Jarek Dymek (s. 1971), puolalainen voimamieskilpailija
* Jarek Goebel (s. 1985), uusiseelantilainen jalkapalloilija
* Jarek Hardy, kanadalainen muusikko
* Jarek Kasar (s. 1983), virolainen laulaja
* Jarek Kolář (s. 1977), tšekkiläinen videopelisuunnittelija ja -tuottaja
* Jarek Kupsc (s. 1966), puolalais-amerikkalainen elokuvaohjaaja ja käsikirjoittaja
* Jarek Lancaster (s. 1990), yhdysvaltalainen aamerikkalaisen jalkapallon pelaaja
* Jarek Molski, yhdysvaltalainen vammaisten asioiden ajaja
* Jarek Nohavica eli Jaromír Nohavica, tšekkiläinen muusikko ja runoilija
* Jarek Pozarycki, puolalainen muusikko 
* Jarek Srnensky (s. 1963), sveitsiläinen tenniksen pelaaja
* Jarek Śmietana, oik. Jarosław Śmietana (1953–2013), puolalainen jazzkitaristi, -laulaja, -säveltäjä ja -sovittaja

## Muuta
* Jarek, hahmo Mortal Kombat -pelissä
Heptaxodontidae

**Heptaxodontidae** on sukupuuttoon kuollut jyrsijöiden heimo, joka kuuluu piikkisikamaisten osalahkoon. Siihen luetaan neljä sukua, joissa on viisi lajia. Niitä esiintyi Karibian alueella. Ilmeisesti sukuja *Amblyrhiza* ja *Clidomus* esiintyi vielä ihmisten aikana. Heimon lajien koko vaihteli muihin jyrsijöihin verraten keskikokoisista erittäin suuriin. Heimon oletetaan olevan sukua tsintsilloille (Chinchilloidae), pakaranoille (Dinomyidae) ja hutioille (Capromyidae). Nisäkäsnimistötoimikunnan ehdotus heimon suomenkieliseksi nimeksi on **antillienhiiret**.

## Lähteet

## Aiheesta muualla
* http://www.bioone.org/doi/abs/10.1206/0003-0090-363.1.1
Regina Elena -luokka

**Regina Elena -luokka** oli neljän Italian kuninkaallisen laivastolle 1900-luvun alussa valmistetun taistelulaivan muodostama alusluokka. Victorio Cunibertin suunnittelemien alusten pääaseistuksena oli kaksi 12 tuuman ja kaksitoista kahdeksan tuuman tykkiä. Alusten huippunopeus oli 22 solmua, mikä teki niistä valmistuessaan oman aikansa nopeimpia taistelulaivoja.

Alukset osallistuivat Italian-Turkin sotaan, jossa ne toistuvasti tukivat tykeillään Pohjois-Afrikassa sekä itäisen Välimeren saarilla sotivia maajoukkoja. Luokan alukset osallistuivat ensimmäiseen maailmansotaan Italian julistettua 1915 sodan keskusvalloille, mutta ne eivät osallistuneet varsinaisiin taisteluihin Adrianmeren tapahtumien muututtua lähinnä piiritykseksi. Luokan alukset poistettiin alusluettelosta vuoteen 1926 mennessä ja ne romutettiin.

## Alukset

## Lähteet

*
*

### Viitteet
Yhdysvaltain edustajainhuoneen vaalit 1992

**Yhdysvaltain edustajainhuoneen vaalit 1992** pidettiin 3. marraskuuta 1992 yhtä aikaa presidentinvaalien kanssa. Presidentinvaaleissa demokraattien Bill Clinton ja Al Gore valittiin presidentiksi ja varapresidentiksi. He voittivat istuvan presidentin, republikaanipuolueen George H. W. Bushin ja tämän varapresidentin Dan Quaylen.

Edustajainhuoneen vaaleissa demokraatit menettivät yhdeksän paikkaa republikaaneille, mutta säilyttivät enemmistön sekä edustajainhuoneessa että senaatissa.

## Tulokset

## Lähteet
Marharyta Dorožon

**Marharyta Serhijivna Dorožon** (, s. 4. syyskuuta 1987 Dnepropetrovsk, Ukraina) on israelilainen keihäänheittäjä. Dorožon edusti alun perin synnyinmaataan Ukrainaa mutta siirtyi edustamaan Israelia 27-vuotiaana avioiduttuaan israelilaisen kanssa. Hänen henkilökohtainen ennätyksensä on Oslon Bislettillä 11. kesäkuuta 2015 heitetty 64,56 metriä. Se on myös Israelin ennätys naisten keihäänheitossa. 

Dorožon edusti aiemmin Ukrainaa. Hän sai Israelin edustusoikeuden sen jälkeen, kun oli avioitunut israelilaisen miehen kanssa ja saanut joulukuussa 2014 Israelin kansalaisuuden.

Dorožon saavutti pronssia alle 20-vuotiaiden maailmanmestaruuskilpailuissa 2006 tuloksella 57,68. Kuusi vuotta myöhemmin Lontoon olympialaisissa hän heitti karsinnassa parhaalla heitollaan 56,74 metriä eikä selviytynyt loppukilpailuun. Yleisurheilun maailmanmestaruuskilpailuissa 2013 Dorožon karsiutui finaalista tuloksella 58,23. Kansalaisuuteen liittyvien muutosten jälkeen hän voitti toukokuussa 2015 Ostravassa käydyn Kultainen piikkari -kilpailun 63,85 metrin heitolla. Seuraavassa kuussa Dorožon oli Oslossa järjestetyn Timanttiliigan osakilpailun ykkönen tuloksella 64,56 ja paransi samalla Israelin keihäsennätystä kolmannen kerran saman vuoden aikana. Bakussa pidetyissä Euroopan kisoissa 2015 hän voitti naisten keihäskisan tasan 58 metriä kantaneella heitollaan. Kyseessä oli yleisurheilun Euroopan joukkuemestaruuskilpailuiden kolmosliigaan kuulunut mittelö, jonka osanottajamaita olivat muun muassa Azerbaidžan, Albania, Andorra, Luxemburg, Malta ja Montenegro. Niinpä Bakussa ei ollut juurikaan mukana kansainvälisen kärkitason keihäänheittäjiä.

Dorožon karsiutui loppukilpailusta Pekingin MM-kilpailuissa 2015, Amsterdamin EM-kilpailuissa 2016 ja Lontoon MM-kilpailuissa 2017.

## Lähteet

## Aiheesta muualla
*
Regina Margherita -luokka

**Regina Margherita -luokka** oli kahden Italian kuninkaallisen laivastolle 1900-luvun alussa valmistuneen aluksen muodostama taistelulaivaluokka. Benedetto Brinin suunnittelemien alusten pääaseistuksena oli neljä 12 tuuman tykkiä.

Alukset osallistuivat Italian-Turkin sotaan, jossa ne toistuvasti tukivat tykeillään Pohjois-Afrikassa sekä itäisen Välimeren saarilla sotivia maajoukkoja. Luokan alukset osallistuivat Italian julistettua sodan keskusvalloille 1915 koululaivoina ensimmäiseen maailmansotaan, jossa ne kumpikin tuhoutuivat.

## Alukset
Alukset suunnitteli Benedetto Brin osana vuoden 1898 laivasto-ohjelmaa. Alun perin luokan alusten aseistuksena oli kaksi kahdentoista ja kaksitoista kahdeksan tuuman tykkiä, mutta Brinin kuoltua hänen seuraajansa Ruggero Alfredo Micheli muutti aseistukseksi neljä kahdentoista ja neljä kahdeksan tuuman tykkiä. Lisäksi alukselle asennettiin kaksitoista kuuden tuuman tykkiä.

## Lähteet

*
*

### Viitteet
Yhdysvaltain edustajainhuoneen vaalit 1990

**Yhdysvaltain edustajainhuoneen vaalit 1990** pidettiin 6. marraskuuta 1990 keskellä presidentti George H. W. Bushin virkakautta. Kuten useimmissa keskikauden vaaleissa, presidentin republikaanipuolue menetti paikkoja demokraattipuolueelle, mikä hieman lisäsi demokraattien paikkaenemmistöä. Kyseessä oli kuitenkin harvinainen tapaus, jolloin molemmat puolueet menettivät ääniä kolmansille osapuolille kuten Libertaaripuolueelle sekä sitoutumattomille ehdokkaille.

## Tulokset

## Lähteet
Jonathan Rodríguez

**Jonathan Javier Rodríguez Portillo** (6. heinäkuuta 1993, Florida) uruguaylainen jalkapalloilija. Hän edustaa lissabonilaista SL Benficaa, jossa on lainalla montevideolaisesta Peñarolista. Ammattilaisuransa Rodrígues aloitti 2013 Peñarolissa. Tammikuussa 2015 hän siirtyi lainalle Benficaan. Hän pelasi sitä ennen Peñarolissa 38 ottelua tehden niissä 15 maalia. Benficassa hän on pelannut suurimmaksi osaksi sen B-joukkueessa. Ensimmäisen ottelunsa Benfican pääjoukkueessa Rodríguez pelasi 11. huhtikuuta 2015 Académicaa vastaan.

Rodríguez on pelannut Uruguayn maajoukkueessa seitsemän ottelua tehden yhden maalin. Ensimmäisen ottelunsa Rodríguez pelasi 10. lokakuuta 2014 ystävyysottelussa Saudi-Arabiaa vastaan. Ensimmäisen maalinsa hän teki Omania vastaan ystävyysottelussa 13. lokakuuta 2014. Rodríguez edusti Uruguayta myös vuoden 2015 Copa Américassa pelaten turnauksessa yhdessä ottelussa.

## Tilastot
### Seurajoukkue

### Maajoukkue

## Lähteet
Hotaru

**Hotaru** voi tarkoittaa:

*kiiltomadon japaninkielinen nimi
*Hotaru Akane (1983–2016), japanilainen näyttelijä ja aktivisti
*Hotaru Yamaguchi (s. 1990), japanilainen jalkapalloilija
**[[Hotaru (elokuva)|Hotaru]]* (2001), Yasuo Furuhatan ohjaama japanilainen elokuva
**Hotaru*, fiktiivinen hahmo Mortal Kombat -pelisarjassa.
Becky Sauerbrunn

**Becky Sauerbrunn** (s. 6. kesäkuuta 1985) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän pelannut 164 maaottelua tammikuusta 2008 alkaen.

Sauerbrunn voitti olympiakultaa 2012 sekä MM-kultaa vuosina 2015 ja 2019. Hän on saavuttanut myös MM-hopeaa 2011 ja olympiapronssia vuodelle 2021 siirretyissä Tokion kisoissa. Vuoden 2011 MM-kisoissa hän pelasi vain välieräottelussa Ranskaa vastaan, ja olympiakisoissa 2012 hän pääsi vaihtopelaajan roolissa kentälle vain kolmessa ottelussa. Vuoden 2015 MM-kisoissa Sauerbrunn pelasi täyden ajan kaikissa Yhdysvaltain otteluissa. Vuoden 2019 MM-kisoissa Sauerbrunn pelasi kaikissa muissa Yhdysvaltain otteluissa paitsi ensimmäisessä ottelussa Thaimaata vastaan.

Vuonna 2004 Sauerbrunn saavutti alle 19-vuotiaiden MM-kisoissa pronssia.

Kotimaassaan Sauerbrunn edustaa Utah Royalsia, jonne hän siirtyi FC Kansas Citystä.

## Lähteet

## Aiheesta muualla
Hepacon

**Hepacon Oy** on talotekniikan alalla toimiva suunnittelu- ja konsultointiyritys. Yrityksen kuusi perustajaosakasta perustivat osakeyhtiön vuonna 1978 Helsingissä ja omistus on edelleen työntekijöiden hallussa. Hepaconin pääkonttori sijaitsee Helsingissä Malmilla ja vuonna 2018 perustettu aluekonttori sijaitsee Oulussa. Yrityksen henkilöstöstä 11 työskentelee Oulun aluekonttorilla ja muut Helsingin pääkonttorilla.

Yritys on Suunnittelu- ja konsultointiyritykset SKOL ry:n jäsen, ja SKOL-luokituksen mukaiset päätoimialat ovat LVI-, sähkö-, tele- ja turvatekniikka sekä rakennusautomaatio.

Kylmätekniikan suunnittelukohteina on ollut useita elintarviketeollisuuden kylmälaitoksia. Yritys tekee myös ATEX-tilojen räjähdyssuojausasiakirjoja, joita vaaditaan lakisääteisesti syttymis- ja räjähtämisvaarallisiin tiloihin, kuten kemikaalivarastoihin ja leipomoihin sekä laatii energiaselvityksiä ja –todistuksia. 

Yrityksen toimintaa ohjaa RALA-sertifioitu laatujärjestelmä, joka on alun perin otettu käyttöön vuonna 1997 RAKLI-SKOL-ATL –sertifioituna. Yritys on mukana tilaajavastuu.fi-palvelussa.

Toimitusjohtajana on toiminut diplomi-insinööri Otto Jokinen vuodesta 2016 lähtien.

## Lähteet
Lens (kappale)

**Lens** on kanadalaisen laulaja-lauluntekijä Alanis Morissetten kappale, joka julkaistiin toisena singlenä hänen kahdeksannelta studioalbumilta, *[[Havoc and Bright Lights]]*. Kappaleen ovat tehneet Alanis Morissette ja Guy Sigsworth ja sen ovat tuottaneet Sigsworth ja Joe Chiccarelli.

## Musiikkivideo

Kappaleen musiikkivideo julkaistiin 13. toukokuuta 2013, lähes vuosi singlen julkaisun jälkeen. Musiikkivideon ohjasi Victor Indrizzo. Video on yhdistelmä kohtauksista, joissa Alanis on Israelissa backstagella edellisellä kiertueellaan.

## Lähteet
Carli Lloyd

**Carli Lloyd** (s. 16. heinäkuuta 1982) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on vuoden 2019 MM-kilpailujen päättyessä pelannut 281 maaottelua heinäkuusta 2005 alkaen ja tehnyt niissä 113 maalia.

Lloyd voitti olympiakultaa vuosina 2008 ja 2012 sekä MM-kultaa vuosina 2015 ja 2019. Hän saavutti MM-hopeaa 2011, MM-pronssia 2007 ja olympiapronssia vuodelle 2021 siirretyissä olympialaisissa.. Vuoden 2008 olympiakisoista lähtien hän on kuulunut pelaavaan vakiokokoonpanoon. Hänet palkittiin Kultaisella pallolla vuoden 2015 MM-kisojen parhaana pelaajana

Lloyd on tehnyt olympiakisoissa kahdeksan maalia, muun muassa Yhdysvaltain kaikki maalit vuosien 2008 ja 2012 olympiafinaaleissa. MM-kisoissa hän on tehnyt seitsemän maalia, joista kuusi vuoden 2015 kisoissa. Vuoden 2008 olympiakisoissa Lloyd teki maalin alkulohkossa Japania vastaan sekä loppuottelussa Brasiliaa vastaan. Vuoden 2012 olympiakisoissa hän teki maalin alkulohkossa sekä Ranskaa että Kolumbiaa vastaan ja kaksi maalia loppuottelussa Japania vastaan. Vuoden 2021 olympiakisoissa hän teki kaksi maalia pronssiottelussa Australiaa vastaan. Vuoden 2011 MM-kisoissa Lloyd onnistui maalinteossa alkulohko-ottelussa Kolumbiaa vastaan. Vuonna 2015 hän teki maalin neljännesvälierässä Kolumbiaa vastaan rangaistuspotkusta, puolivälierässä Kiinaa vastaan sekä välierässä Saksaa vastaan jälleen rangaistuspotkusta. Loppuottelussa hän teki kolme maalia ottelun 16 ensimmäisen minuutin aikana ja nousi kisojen parhaaksi maalintekijäksi yhdessä Saksan Célia Šašićin kanssa.

Kotimaassaan Lloyd edustaa Sky Blue FC:tä, jonne hän siirtyi Houston Dashista tammikuussa 2018. Kevään 2017 hän pelasi lainasopimuksella Englannissa FA:n naisten superliigassa edustaen Manchester Cityä.

## Lähteet
Ali Krieger

**Alexandra "Ali" Blaire Krieger** (s. 28. heinäkuuta 1984) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 103 maaottelua tammikuusta 2008 alkaen ja tehnyt niissä yhden maalin.

Krieger voitti MM-kultaa 2015 sekä 2019 ja saavutti MM-hopeaa 2011. Hän pelasi vuoden 2011 ja 2015 MM-kisoissa alusta loppuun kaikki Yhdysvaltain ottelut lukuun ottamatta vuoden 2015 neljännesvälierän viimeisiä minuutteja.

Kotimaassaan Krieger edustaa Orlando Pridea, jonne hän siirtyi kaudeksi 2018 Washington Spiritistä. Saksassa hän on pelannut 1. FFC Frankfurtin joukkueessa.

Krieger on kihloissa Yhdysvaltain naisten jalkapallomaajoukkueessa pelaavan Ashlyn Harrisin kanssa.

## Lähteet

## Aiheesta muualla
Darien (Connecticut)

**Darien** (lausutaan [dɛəriˈæn], kuten ”Dairy Ann”) on New Yorkin esikaupunkialueeseen kuuluva vauras, pientalovaltainen kunta Connecticutin osavaltion Fairfieldin piirikunnassa, Stamfordin ja Norwalkin välissä. Darienissa asuu noin 20&nbsp;000 asukasta, 94 prosenttia valkoihoisia, ja CNN Moneyn tilastojen mukaan sen asukkaat ovat Yhdysvaltojen paikkakunnista parhaiten ansaitsevien joukossa.

Vuonna 2014 Movoto-kiinteistönvälitysyhtiö valitsi Darienin Connecticutin osavaltion seitsemänneksi parhaaksi asuinalueeksi.

Darienissa on kaksi Metro-North-rautatielinjan asemaa, *Darien* ja *Noroton Heights*. Lisäksi naapurikunnassa New Canaanissa sijaitseva *Talmadge Hillin* asema on heti pohjoisrajan takana. Junamatka New Yorkin Grand Central Terminaliin kestää noin tunnin. Autolla Darieniin pääsee Merritt Parkwaytä pitkin.

Darienista on kotoisin muun muassa käsikirjoittaja-nåyttelijä Chloë Sevigny.

## Lähteet
Receive

**Receive** on kanadalaisen laulaja-lauluntekijä Alanis Morissetten kappale, joka julkaistiin kolmantena singlenä hänen kahdeksannelta studioalbumilta, *[[Havoc and Bright Lights]]*. Kappaleen ovat tehneet Alanis Morissette ja Guy Sigsworth ja sen on tuottanut Joe Chiccarelli.

Kappale lähetettiin radiosoittoon Italiassa 12. lokakuuta 2012 ja maailmanlaajuisesti  3. joulukuuta 2012.

Kappaleen virallinen musiikkivideo ensiesiintyi 21. joulukuuta 2012 YouTubessa.

## Listasijoitukset

## Lähteet
Lauren Holiday

**Lauren Holiday** (o.s. **Cheney**, s. 30. syyskuuta 1987) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 130 maaottelua tammikuusta 2007 alkaen ja tehnyt niissä 24 maalia.

Holiday voitti olympiakultaa vuosina 2008 ja 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän teki kaksi maalia, ensimmäisen alkulohko-ottelussa Pohjois-Koreaa vastaan ja toisen välierässä Ranskaa vastaan. Vuoden 2015 MM-kisojen loppuottelussa Japania vastaan Holiday teki Yhdysvaltain 3–0-johtomaalin. Vuoden 2008 olympiakisoissa hän oli enimmäkseen vielä vaihtopelaajan roolissa mutta on sen jälkeen ollut lähes poikkeuksetta avauskokoonpanossa.

Vuonna 2006 Holiday pelasi alle 20-vuotiaiden MM-kisoissa, joissa Yhdysvallat sijoittui neljänneksi.

Kotimaassaan Holiday edustaa FC Kansas Cityä.

Holiday on naimisissa koripalloilija Jrue Holidayn kanssa. Holiday on kristitty. Hänen äitinsä vanhemmat olivat lähtöisin Suomesta Kyyjärveltä.

## Lähteet

## Aiheesta muualla
Hevosenkenkäyököt

**Hevosenkenkäyököt** (Rhinolophidae) on pienlepakoiden alalahkoon kuuluva heimo. Siihen kuuluvia lajeja tavataan enimmäkseen itäisen pallonpuoliskon trooppisilla alueilla. Euroopassa esiintyy viisi lajia. Hevosenkenkäyökköjen nenän ympärillä on kaikusuunnistuksessa auttava, hevosenkengän muotoinen ihopoimu. Korvissa ei ole korvankantta. Suurin osa lajeista nukkuu räpylät ruumiin ympärille kiedottuina.

## Luokitus
* Suku *[[Rhinolophus]]*
** *acuminatus*
** *adami*
** *affinis*
** *alcyone*
** *anderseni*
** *arcuatus*
** blasinhevosenkenkäyökkö (*blasii*)
** borneonhevosenkenkäyökkö (*borneensis*)
** *canuti*
** *capensis*
** celebesinhevosenkenkäyökkö (*celebensis*)
** *clivosus*
** *coelophyllus*
** *cognathus*
** *cornutus*
** *creaghi*
** *darlingi*
** *deckenii*
** *denti*
** *eloquens*
** välimerenhevosenkenkäyökkö (*euryale*)
** *eryotis*
** isohevosenkenkäyökkö (*ferrumeguinum*)
** *fumigatus*
** *guineensis*
** *hildebrandti*
** kääpiöhevosenkenkäyökkö (*hipposideros*)
** *imaizumii*
** *inops*
** *keyensis*
** *landeri*
** *lepidus*
** *luctus*
** *maclaudi*
** korvahevosenkenkäyökkö (*macrotis*)
** *maendeleo*
** *malayanus*
** *marshalli*
** *megaphyllus*
** mehelynhevosenkenkäyökkö (*mehelyi*)
** *mitratus*
** *monoceros*
** *nereis*
** *osgoodi*
** *paradoxolophus*
** *pearsoni*
** filippiinienhevosenkinkäyökkö (*philippinensis*)
** *pusilus*
** *rex*
** *robinsoni*
** *rouxi*
** *rufulus*
** *sedulus*
** *shameli*
** *silvestris*
** *simplex*
** *simulator*
** *stheno*
** *subbadius*
** *subrufus*
** *swinnyi*
** *thomasi*
** *tifoliatus*
** *virgo*
** *yunnanensis*
* Suku *[[Anthops]]*
** *ornatus*
* Suku *[[Arsiella]]*
** *patrizii*
** *tridens*
* Suku *[[Assellicus]]*
** *stoliczcanus*
** *tricuspidatus*
* Suku *[[Cloeotis]]*
** *percivali*
* Suku *[[Cloelops]]*
** *frithi*
** *hirsutus*
** *robinsoni* 

## Lähteet
Tobin Heath

**Tobin Heath** (s. 29. toukokuuta 1988) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 169 maaottelua tammikuusta 2008 alkaen ja tehnyt niissä 33 maalia.

Heath voitti olympiakultaa Pekingissä 2008 ja Lontoossa 2012 sekä saavutti olympiapronssia vuodelle 2021 siirretyissä Tokion olympialaisissa. Hän on voittanut MM-kultaa 2015 ja 2019. Heath saavutti MM-hopeaa 2011. Vielä vuosien 2008 ja 2011 kisoissa hän pääsi kentälle lähinnä vaihtopelaajana mutta olympiakisojen 2012 ratkaisuotteluissa ja MM-kisoissa 2015 ja 2019 hän on pelannut avauskokoonpanossa. MM-kisojen 2015 loppuottelussa Japania vastaan hän teki Yhdysvaltain viidennen maalin.

Vuonna 2006 Heath pelasi alle 20-vuotiaiden MM-kisoissa, joissa Yhdysvallat sijoittui neljänneksi.

Heath edustaa kaudella 2020–2021 englantilaisseura Manchester Unitedia. Kotimaassaan hän on edustanut pitkään Portland Thornsia. Kausina 2012–2014 hän pelasi Ranskassa Paris Saint-Germainin joukkueessa.

Heath on kristitty.

## Lähteet
Julie Ertz

**Julie Ertz** (o.s. **Johnston**, s. 6. huhtikuuta 1992) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 88 maaottelua helmikuusta 2013 alkaen ja tehnyt niissä 19 maalia.

Ertz voitti maailmanmestaruuden MM-kisoissa 2015 ja pelasi turnauksessa kaikki joukkueensa ottelut alusta loppuun. Hän voitti maailmanmestaruuden myös vuonna 2019. Hän saavutti olympiapronssia vuodelle 2021 siirretyissä Tokion olympialaisissa.

Vuonna 2012 Ertz voitti Yhdysvaltain joukkueen kapteenina kultaa alle 20-vuotiaiden MM-kisoissa.

Kotimaassaan Ertz edustaa Chicago Red Starsia.

Julie Ertz on ollut maaliskuusta 2017 alkaen naimisissa amerikkalaisen jalkapallon pelaaja Zach Ertzin kanssa.

## Lähteet
Morgan Brian

**Morgan Brian** (s. 26. helmikuuta 1993) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 83 maaottelua kesäkuusta 2013 alkaen ja tehnyt niissä kuusi maalia.

Brian voitti maailmanmestaruuden Kanadassa pelatuissa MM-kilpailuissa 2015 ja nousi kisojen aikana Yhdysvaltain avauskokoonpanon pelaajaksi. Vuonna 2012 Brian voitti kultaa alle 20-vuotiaiden MM-kisoissa ja teki maalin välieräottelussa Nigeriaa vastaan. Brian kuului myös Yhdysvaltain joukkueeseen, joka voitti maailmanmestaruuden MM-kisoissa 2019.

Kotimaassaan Brian edustaa Chicago Red Starsia. Aiemmin hän on edustanut Houston Dashia ja hetken aikaa ranskalaista Lyonia.

## Lähteet
Norwalk (Connecticut)

**Norwalk** on New Yorkin koillispuolella sijaitseva kaupunki Connecticutin osavaltion Fairfieldin piirikunnassa. Kaupungin asukasluku oli 85&nbsp;603 vuonna 2010.

Long Island Soundin rannalla, 34 kilometrin mittaisen Norwalkjoen suulla sijaitseva Norwalk tunnetaan osterinviljelystään ja syyskuisista osterijuhlistaan.

Norwalkissa on neljä Metro-North-rautatien asemaa, *Rowayton, South Norwalk, East Norwalk* ja *Merritt 7*.

Norwalkissa sijaitsee Xerox-yhtiön pääkonttori.

## Lähteet

## Aiheesta muualla
Live at Montreux 2012

**Live at Montreux 2012** on kanadalaisen laulaja-lauluntekijä Alanis Morissetten CD/Blu-ray/DVD -julkaisu, joka kuvattiin  Montreux Jazz Festivalissa, Sveitsissä.

## DVD:n/Blu-Rayn kappaleet

#I Remain (Segue 1)
#Woman Down
#All I Really Want
#You Learn
#Guardian
#Flinch
#Forgiven
#Hands Clean
#I Remain (Segue 2)
#Citizen of the Planet
#Ironic
#Havoc
#Head over Feet
#Versions of Violence
#I Remain (Segue 3)
#You Oughta Know
#Numb
#Hand in My Pocket
#Uninvited
#Thank U

## CD:n kappaleet

#I Remain
#Woman Down
#All I Really Want
#You Learn
#Guardian
#Flinch
#Hands Clean
#Ironic
#Havoc
#Head over Feet
#Versions of Violence
#You Oughta Know
#Numb
#Hand in My Pocket
#Thank U

## Kokoonpano

*Alanis Morissette: laulu
*Julian Coryell: kitarat
*Cedric Lemoyne: basso
*Jason Orme: kitarat
*Victor Indrizzo: rummut
*Tim Thorney: kitarat ja basso
*Jamie Muhoberac: koskettimet

## Lähteet
Kelley O’Hara

**Kelley O’Hara** (s. 4. elokuuta 1988) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on ennen vuoden 2019 MM-kilpailuja pelannut 124 maaottelua maaliskuusta 2010 alkaen ja tehnyt niissä kaksi maalia.

O’Hara voitti olympiakultaa vuonna 2012 ja MM-kultaa vuosina 2015 ja 2019. Hän saavutti MM-hopeaa 2011 ja olympiapronssia vuodelle 2021 siirretyissä Tokion kisoissa. Vuoden 2011 MM-kisoissa hän pääsi vain yhdessä alkulohko-ottelussa kentälle, mutta vuoden 2012 olympiakisoissa hän pelasi täydet minuutit joukkueensa kaikissa otteluissa. Vuoden 2015 MM-kisoissa hän pelasi tunnin puolivälieräottelussa Kiinaa vastaan ja teki välierässä Saksaa vastaan vaihtopelaajana maajoukkueuransa ensimmäisen maalin viedessään joukkueensa 2–0-johtoon. Loppuottelussa hän pelasi viimeiset puoli tuntia. Vuoden 2019 MM-kisoissa O'Hara oli vakiopelaaja aloituskokoonpanossa. Hän pelasi kaikissa muissa otteluissa, paitsi ei Chileä vastaan alkulohkossa.

Vuonna 2006 O’Hara pelasi alle 20-vuotiaiden MM-kisoissa, joissa Yhdysvallat sijoittui neljänneksi.

Kotimaassaan O’Hara edustaa Utah Royalsia, jonne hän siirtyi kaudeksi 2018 pelattuaan sitä ennen viisi kautta Sky Blue FC:ssä.

## Lähteet